《胡仰山倭播功成上绩 其二》
明代·苏胤适

将军胆气万人豪，百战功成建节旄。心壮铁衣层马革，符分玉帐展龙韬。

南飞剑戟星河动，北望风云嶂塞高。一自登坛消拊髀，边愁无使至尊劳。

作者简介：苏胤适，字景南，号粤溟。顺德人。以行伍历功升黄冈营守备。清兵入粤，战死。事见清罗学鹏《广东文献·二集》卷二《赠参府粤溟苏公墓志》。